**GTA 5 Skillek**

Ha valami folytán valamilyen tulajdonságod változik akkor a játék egy csíkkal jelzi ha nő ez az érték. Csökkenni egyik érték sem szokott. Mindhárom karakterednek nyolc tulajdonsága van.

**Stamina/Állóképesség**

Növelni úszással futással és biciklizéssel tudod. Szerepe mértékétől függően egyre többi ideig tudsz sprintelni, gyorsúszni illetve gyorsan pedálozni anélkül hogy elkezdene csökkenni az életed.

**Shooting/Lövés**

Növelni sok ember lelövésével, sok fejtalálattal továbbá a shooting range elvégzésével tudod. Szerepe mértékétől függően nagyobb a célzás pontossága és egyre kisebb az újratöltés ideje.

**Strenght/Erő**

Növelni sok verekedéssel, tenisszel és golfozással tudod. Szerepe mértékétől függően egyre nagyobb sebzéssel ütsz, gyorsabban mászol létrán, a teniszben és a golfban is erősebbeket tudsz ütni és egyre kisebb mértékben sérülsz a fizikai behatások során.

**Stealth/Lopakodás**

Növelni sok lopakodással és ily módon sok ember észrevétlenül történő leütésével tudod. Szerepe mértékétől függően egyre halkabban és egyre gyorsabban tudsz lopakodni.

**Flying/Repülés**

Növelni sok repüléssel, hidak alatt történő átrepüléssel és a repülő iskola elvégzésével tudod.. Szerepe mértékétől függően könnyebben szállsz fel, szállsz le és könnyebb az irányíthatóság is.

**Driving/Vezetés**

Növelni sok ugratással, helyes landolással, sok kétkerekezéssel és a Stunt Jumpok elvégzésével tudod.. Szerepe mértékétől függően a kocsi irányíthatósága javul lukas kerekek esetén is továbbá egyre jobban tudod forgatni a kocsit ha az éppen repül.

**Lung Capacity/Tüdőkapacitás**

Növelni sok víz alatti úszással és yogával tudod. Szerepe a mértékétől függően egyre több ideig tudsz a víz alatt tartózkodni levegővétel nélkül.

**Special/Speciális**

Ez a tulajdonság mindhárom karakternél különböző.

Franklin

Ezen képesség csak járműben ülve indítható. Bizonyos időre belassul a játék s a járművel élesebben tudunk kanyarodni, nehezebben sérül, gyorsabban gyorsul továbbá a járműből való lövésnél is hasznos lehet. Növelni drifteléssel, szembeforgalommal történő vezetéssel, szűken elkerült ütközésekkel és nagy sebességen történő száguldozással tudod. Szerepe hogy egyre több ideig tudod ezt a képességet alkalmazni ez maximum 30 másodperc lehet.

Michael

Ezen képesség járműben ülve nem indítható. Bizonyos időre belassul a játék így a lövöldözésnél egyszerűbb célozni és látod a golyókat is. Növelni fejlövésekkel, lopakodásos leütésekkel, járművel nagy sebességen történő száguldozással, 25%-nál alacsonyabb élettel és yogával tudod. Szerepe hogy egyre több ideig tudod ezt a képességet alkalmazni ez maximum 30 másodperc lehet.

Trevor

Ezen képesség járműben ülve nem indítható. Bizonyos időre belassul a játék így Trevor szinte sérthetetlen lesz. Növelni küldetések elrontásával, eleséssel, sérüléssel, átmennek rajtad kocsival, nekimész a gyalogosoknak, fejlövésekkel és járművel nagy sebességen történő száguldozással.